wickkiey/tamil-wikipedia-chunked huggingface dataset:
மணிவிழா தமுக்கம் மைதானத்தில் எ.எல்லன்னா தலைமையில் நடைபெற்றது.
அமைச்சர் ப.உ.சண்முகம் பங்கேற்றார்.  
சென்னை செங்கல்பட்டு தொகுதியின் மேலவைஉறுப்பினர் திரு க. அறிவழகன்
அவர்கள் ஐ.நா.கல்வி பண்பாட்டு மன்றம் சார்பில் மாஸ்டர் அவர்களுக்கு
விருது வழங்கினார். (இவ்விருது27.6.1970 அன்று தமிழக முதல்வர் கலைஞரால்
வழங்கப்பட்டது)  
மணிவிழா மாநாட்டின் பலனாக 2 ஆவது ஊதியக்குழுவில்ஆசிரியர்களுக்கு சலுகைகள் அறிவிக்கப்பட்டன
1. ஆசிரியர்களுக்கு நகர ஈட்டுபடி மற்றும் வீட்டு வாடகைப்படி
2. அரசு பணியாளர்கள் போல் பென்சன் விகிதமும் கிராஜீவிட்டி பெறப்பட்டது
3. விடுப்பி சலுகைகள் அனைத்தும் அரசு பணியாளர்களுக்கு உள்ளது போல்
அளிக்கப்பட்டது.
4 . நடுநிலைப்பள்ளி தலைமை ஆசிரியர்களுக்கு தனி ஊதியவிகிதம் அளிக்கப்பட்டது
5. தொடக்கப்பள்ளி ஆசிரியர்களுக்கு அலுவல் படி
6. இளநிலை எழுத்தரைவிட இடைநிலை ஆசிரியருக்கு இரண்டு ஊக்க ஊதிய
உயர்கள் அளிக்கப்பட்டது.(இரண்டாண்டு பயிற்சிக்கு)
7. ஆசிரியர்களுக்கு தேர்வி நிலை தகுதி முதன் முதலாக வழங்கப்பட்டது.  
மாஸ்டர் மணிவிழா மாநாட்டிலே மாஸ்டருக்கு இயக்கசார்பில் ரூ 500000
ஜம்பது ஆயிரத்துக்கான கதசோலையை முக்கையா தேவர் மாஸ்டருக்கு
வழங்கினார். அதை பெற்றுகொண்ட மாஸ்டர் அலுவலக உதவியாளர்களுக்கும்
அரசு அலுவலர் சங்கத்துக்கும் சென்னையில் சொந்த கட்டிடம் இருக்கும் போது
நமக்கு இல்லையே என்ற ஆதங்கத்துடன் தன் காலத்தில் சென்னையில்
சொந்த கட்டிடம் (அலுவலகம்) அமைக்கப்படாததை எடுத்துச்சொல்லி
தனக்கு கொடுக்கப்பட்ட நிதியைகொண்டு இயக்க அலுவலகம் கட்டப்பட
மனநிறைவோடு அன்றைய ◌பொதுச்செயலர் முத்து சாமியிடம் வழங்கினார்.  
2 ஆவது ஊதியக்குழுவில் பட்டதாரி ஆசிரியர்களுக்கு பாதகம்
பட்டதாரி ஆசிரியர்கள் ஊதியம் ரூ 275 எனவும்
பட்டயம் பெற்ற என்ஜினிரிங்பிரிவு ஆசிரியர்களுக்கு ரூ 325
என ஊதியம் நிர்ணயம் ஆனதில் பட்டதாரி தமிழாசிரியர் மத்தியில் பெரும்
கொந்தலிப்பு ஏற்பட்டது. இதன் காரணமாக உயர்நிலைப்பள்ளிகளில்
புதிய சங்கம் பேரணி ஆகியன ஏற்பட்டது. தமிழ்நாடு தொடக்கப்பள்ளி ஆசிரியர்
கூட்டணி ஆதரித்தது. இவர்களின் போராட்டத்துக்கு இயக்க பொதுச்செயலர்
மாஸ்டர் அவர்கள் அதை தொடங்கிவைத்தார்.  
1971 மாநிலத்தலைவர் சட்டபேரவைக்கு நின்றது.
மதுரை மாவட்டகிளையின் தீர்மானத்தின் பேரில் மாநில தலைவராக இருந்த
திரு எல்லண்ணா அவர்கள் ஸ்தாபன காங்ரஸ் வேட்பாளராக நின்றார்.
இவர் மாநில அமைப்பின் அனுமதி பெறாததால் பதவில் இருந்து விலகினார்.
தேர்தலில் தோல்வியுற்றார்.  
ஆசிரியர் மேலவைத் தேர்த்ல்
தஞ்சை-திருச்சி-புதுகோட்டை அடங்கிய பகுதியின் மேலவை உறுப்பினருக்கு
திரு மீனாட்சி சுந்தரம் இயக்க சார்பாக நிற்க இயக்கம் அனுமதி அளித்தது
ஆனால் அவர் மீது சொல்லப்பட்ட புகார்கள் அடிப்படையில் நடந்த விசாரனையில்
அது உண்மை என அறியப்பட்டதால் . இயக்க ஆதரவு வாபஸ் பெறப்பட்டது
அத்தேர்தலில் அவர் தோல்வியடைந்தார்.  
கல்வி எழுச்சி நாள்
1. தனியார் பள்ளி ஆசிரியர்களுக்கு சட்டப்பாதுகாப்பு கோரி இயக்கம் போராடி
வந்தது. டாக்டர் பால் கமிசன் கமிட்டியின் அறிக்கை பரிந்துரைகள்
கிடப்பில் போடப்பட்டன.  
2. 150க்கு மேற்பட்ட ஒன்றியங்களில் முதல் தேதி ஊதியம் வழங்கப்படவில்லை
பல ஒன்றியங்களில் கல்வி நிதிகள் முறையாக நிர்வகிக்க படாததால்
ஆசிரியர்கள் சலுகைகள் கிடைத்தபாடில்லை.  
3. மாறுதல் என்ற பெயரால் அரசியல் வாதிகளால் ஆசிரியர்கள் பந்தாடப்பட்டனர்  
4. ஆசிரியர்கள் குடும்பக்கட்டுப்பாடு போன்ற இதரப்பணிகளில் ஈடுபடுத்தப்பட்டனர்.  
இது போன்ற கோரிகைகள் மீது 1972 சனவரியில் கல்வி எழுச்சி நாள்
ஆசிரியர்கள் கல்விச்சட்டங்கள் எரித்தல் -மறியல் செய்தல் போன்ற நடவடிகையில்
ஈடுபட்டனர்  
ப
# குட்டம் பொக்குண

**குட்டம் பொக்குண** என்பது இலங்கையின் பண்டைக் காலத் தலைநகரமான அனுராதபுரத்தில் உள்ள நீராடுவதற்காக அமைக்கப்பட்ட ஒரு குளம் ஆகும். *குட்டம் பொக்குண* என்பதற்குச் சிங்கள மொழியில் "இரட்டைக் குளம்" என்று பொருள். இக்குளம் இரண்டு பகுதிகளாக அமைக்கப்பட்டிருப்பதே இப்பெயருக்குக் காரணம். இக்குளம் அக்காலத்து நீரியற் பொறியியல் துறையில் குறிப்பிடத்தக்க ஒரு சாதனை எனக் கருதப்படுகிறது. அத்துடன் இது சிங்களவர்களின் சிற்பக்கலை, கட்டிடக்கலை என்பன தொடர்பில் சிறந்த படைப்புக்களில் ஒன்றாகவும் திகழ்கிறது.
# குட்டம் பொக்குண

## அளவு

இவ்விரட்டைக் குளங்களில் ஒன்று பெரியது, மற்றது சிறியது. பெரிய குளத்தின் நீளம் 132 அடியும் அகலம் 51 அடியுமாகும். சிறிய குளத்தில் நீள அகலங்கள் முறையே 91 அடியும், 51 அடியுமாகும். பெரிய குளத்தின் ஆழம் 18 அடி. சிறிய குளம் 14 அடி ஆழம் கொண்டது.
# குட்டம் பொக்குண

## வெளியிணைப்புகள்

- Discover Sri lanka - குட்டம் பொக்குண தொடர்பான கூடுதல் தகவல்களும், படங்களும்
# கம்பி வடம்

throughout. An example of a heavy cable for power transmission.]]
in Sweden, showing rapid fire spread through burning of cable jackets. Of great importance for cables used in installations.]]
(254 mm<sup>2</sup>) single conductor power cable]]
**கம்பி வடம் ** (*cable*) என்பது பெரும்பாலும் இரண்டு அல்லது அதற்கு மேற்பட்ட கம்பிகளைக் இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும். பல அடுக்கு உறைகள் இருப்பதால் இவை சற்று தடிமனாக இருக்கும். எந்திரவியலில் இவை பொருட்களைத் தூக்கவோ இழுக்கவோ பயன்படுத்தப்படுகின்றன. காட்டாக தேர் இழுக்கும் மிகவும் தடிப்பான கயிற்றைத் தேர்வடம் என்கின்றனர். இழுவை வடத்தால் நகரும் போக்குவரத்து *இழுவை தொடர்வண்டி* (Rope Railway) எனப்படுகிறது. கம்பி வடத்தில் தொங்கியவாறு எடுத்துச் செல்லப்படும் பெட்டி *கம்பிவடப் பெட்டி* (Cable car) எனப்படுகிறது. மின் பொறியியலில் மின்கடத்திக் கம்பிகளைக் கொண்டு உருவாக்கப்பட்ட கம்பி வடங்கள் மின்சாரத்தைத் தாங்கிச் செல்கின்றன. ஒளியிழைகளை பாதுகாப்பு உறைகளிட்டு அவற்றைத் தாங்கிச் செல்லும் கம்பி வடங்கள் *ஒளியிழை வடம்* எனப்படுகின்றன.  
இக்கட்டுரையில் கட்டிடங்களிலும் தொழிலகங்களிலும் கட்டுமானத்திற்குப் பயன்படுத்தப்படும் கம்பி வடங்கள் விவரிக்கப்படுகின்றன. சில கிலோமீட்டர்களுக்கும் கூடுதலான தொலைவுகளுக்கு மின்சாரத்தை எடுத்துச் செல்ல உயர் மின்னழுத்த வடங்கள், மின் வடங்கள், உயர் மின்னழுத்த நேர் மின்னோட்ட வடங்கள் பயன்படுகின்றன.
# கம்பி வடம்

## வரலாறு

பல்லாயிரக்கணக்கான ஆண்டுகளாகவே சணல், பருத்தி போன்ற பல இயற்கை இழைகளை பல்லடுக்குகளில் பிணைத்து கயிறுகளும் வடங்களும் பொருட்களை இழுக்கவும் மேலேற்றவும் பயன்படுத்தி வந்துள்ளனர். பத்தொன்பதாம் நூற்றாண்டில் ஆழ் சுரங்கங்களும் பெரிய கப்பல்களும் கட்டமைக்கப்பட்ட காரணத்தால் குறைந்த விலையில் வலுவான வடங்களுக்குத் தேவை ஏற்பட்டது. எஃகுத் தொழில்நுட்பம் முன்னேறியநிலையில் உயர் இரக எஃகு கம்பி வடங்கள் தயாரிக்கப்பட்டன. இதே தொழினுட்பத்தைப் பயன்படுத்தி பத்தொன்பதாம் நூற்றாண்டின் மத்தியி்ல் ஆழ்கடல் தொலைத்தொடர்பு கம்பி வடங்கள் தயாரிக்கப்பட்டன. தொடர்ந்து மின்சாரம் மற்றும் தகவல் தொடர்பு பரிமாற்றத்திற்கு கம்பி வடங்களின் பயன்பாடு கூடுதலாயிற்று. இந்தக் காலகட்டத்தில் உருவாக்கப்பட்ட மின் வடங்களில் இரு மின் கம்பிகளுக்கிடையேயான காப்புறையாக துணி, காகிதம் மற்றும்
இரப்பர் பயன்படுத்தப்பட்டன. தற்காலத்தில் உயரழுத்த மின் வடங்களன்றி பிறவற்றில் பெரும்பாலும் நெகிழியாலான காப்புறைகள் பயன்படுத்தப்படுகின்றன.
# அகுஸ்டோ டி லூக்கா

**அகுஸ்டோ டி லூக்கா** (*Augusto De Luca*, பிறப்பு: சூலை 1, 1955) ஓர் இத்தாலியப் புகைப்படக் கலைஞர் ஆவார்.  
சட்டத்துறையில் பட்டம் பெற்ற டி லூக்கா 1970களின் மத்தியில் துறைசார் புகைப்படக் கலைஞரானார். இவரது புகைப்படங்கள் பல இத்தாலியின் பல இடங்களில் காட்சிப்படுத்தப்பட்டுள்ளன.
# அகுஸ்டோ டி லூக்கா

## புகைப்படப் படைப்புகள்

<></>
<></>
# கம்பி வடம் (வழிநெறிப் பக்கம்)

**கம்பி வடம்** (*cable*) என்பது பெரும்பாலும் இரண்டு அல்லது அதற்கு மேற்பட்ட கம்பிகளை இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும்.  
**கம்பி வடம்** இவற்றையும் சுருக்கமாகக் குறிப்பிடலாம்:
- கம்பிவடப் பின்னல், தையல் வகைகளில் ஒன்றாக இழைகளை குறுக்கும் நெடுக்குமாகப் பின்னுவது
- கம்பிவடத் தொலைவு, கடலில் தொலைவுகளை அளக்கும் நாட்டிகல் மைலிற்கு தொடர்புடையது
- கம்பிவட நீர்ச்சறுக்கு, நீரில் சறுக்குபவர் கைப்பிடிகளையும் கயிற்றையும் மின்சாரத்தால் இயங்கும் கம்பிவடத்தால் இழுக்கும் நீர்ச்சறுக்கு வகை
- பௌடன் கம்பிவடம், தானுந்து போன்றவற்றில் ஓரிடத்திலிருந்து மற்றோரிடத்திற்கு விசையை அனுப்பிட உதவிடும் எந்திரவியல் கம்பிவடம்
- கம்பிக் கயிறு, ஒன்றையொன்று திருகுசுழலாகப் பிணைந்துள்ள இரும்பு அல்லது மாழை கம்பிகளாலான கயிறு
- கனமான, தடித்த கயிறு
# இணைய நெறிமுறைத் தொலைக்காட்சி

**இணைய நெறிமுறைத் தொலைக்காட்சி ** (*Internet Protocol television*, **IPTV**) அல்லது **ஐபி டிவி** வழமையான புவிப்புற, செய்மதி மற்றும் கம்பி வடத் தொலைக்காட்சி வடிவங்களில் அல்லாது இணையம் போன்ற சிப்ப மாற்றுப் பிணையம் வழியே இணைய நெறிமுறை கட்டமைப்பில் பரப்பப்படும் தொலைக்காட்சி சேவைகளாகும்.  
இணைய நெறிமுறைத் தொலைக்காட்சியை மூன்று முதன்மை வகைகளாகப் பிரிக்கலாம்:
- நேரலைத் தொலைக்காட்சி, நடப்பு நிகழ்ச்சித் தொடர்பான இடைவினைகளுடனோ இல்லாமலோ;
- பிறிதொரு நேரத் தொலைக்காட்சி: விட்டதைப் பிடி தொலைக்காட்சி (சில நாட்களுக்கு அல்லது மணிகளுக்கு முந்திய தொலைக்காட்சி நிகழ்ச்சிகளின் மறு ஒளிபரப்பு), மீள்-பரப்பு தொலைக்காட்சி (தற்போதைய தொலைக்காட்சி நிகழ்ச்சியை முதலிலிருந்து மீள் ஒளிபரப்பு);
- கோரிய நேரத்து ஒளிதம் (VOD): தொலைக்காட்சி நிகழ்ச்சிகள் அல்லாது பிற ஒளிதங்களின் பட்டியல் மூலமாக பார்வையிடுதல்.  
இணைய நெறிமுறைத் தொலைக்காட்சி இணையத் தொலைக்காட்சியிலிருந்து வேறுபட்டது; ஐரோப்பிய தொலைத்தொடர்பு சீர்தர நிறுவனம் போன்றவற்றால் வரையறுக்கப்பட்டு தொலைதொடர்பு பிணையங்களில் அதிவிரைவு அணுக்க அலைவரிசைகள் மூலம் பயனரின் வீட்டிற்கு தொலைக்காட்சி அணுக்கப் பெட்டி அல்லது பிற பயனர் இடத்து கருவிகளுக்கு பரப்பப்படுகிறது.  
இந்தியாவில் பிஎஸ்என்எல், எம்டிஎன்எல், ஏர்டெல் மற்றும் ரிலையன்சு தொலைதொடர்பு நிறுவனங்கள் நாட்டின் பெருநகரங்களில் இச்சேவையை வழங்கி வருகின்றன.
# இணைய நெறிமுறைத் தொலைக்காட்சி

## இணைய நெறிமுறைத் தொலைக்காட்சியின் அங்கங்கள்

- தொலைக்காட்சி தலை-முனையம்: இங்கு நேரலை தொலைக்காட்சி அலைவரிசைகள் குறியீடு/மறையீடு இடப்பட்டு இணைய நெறிமுறை பன்முகப்பரப்புகை ஓடைகளாக (multicast stream) அனுப்பப்படுகின்றன.
- கோரிய நேரத்து ஒளித தளம்: இங்கு கோரிய நேரத்து ஒளிதங்கள் சேமிக்கப்பட்டு பயனர் கோரும் நேரத்தில் இணைய நெறிமுறை ஓர்முகப் பரப்புகை ஓடையாக (unicast stream) அனுப்பப்படுகின்றன.
- இடைவினை வாயில்: பயனர் தமக்கு வழங்கப்படும் பல்வேறு ஐபி டிவி சேவைகளிலிலிருந்து வேண்டிய சேவையை பட்டியல்களிலிலிருந்து தேர்ந்தெடுத்தல்.
- பரப்புகை பிணையம்: இணைய நெறிமுறை (ஓர்முக மற்றும் பன்முக) சிப்பங்களை சிப்ப மாற்று பிணையம் ஒன்றின் மூலம் பரப்புதல்.
- வீட்டு முனையம்: பயனர் வீட்டில் தரவு இணைப்பு முடிவுறும் கருவி.
- பயனரின் தொலைக்காட்சி அணுக்கப் பெட்டி: பயனரின் வீட்டில் தொலைக்காட்சி மற்றும் கோரிய நேரத்து ஒளித அடக்கங்களை மறையீடு/குறியீடு நீக்கி தொலைக்காட்சிப் பெட்டியில் காட்டுதல்.
# இணைய நெறிமுறைத் தொலைக்காட்சி

## சேவைப் பொதி

வீட்டுப் பயனாளர்களுக்கு ஐபி டிவி கோரிய நேரத்து ஒளிதத்துடன் பெரும்பாலும் பிற இணையச் சேவைகளான இணைய அணுக்கம் மற்றும் இணைய நெறிமுறைவழி ஒலிச் சேவைகளுடன் பொதிந்து வழங்கப்படுகின்றன. ஐபி டிவி, விஓஐபி, இணைய அணுக்கம் மூன்றும் இணைந்த வணிக வழங்கல்கள் *மும்மடி இயக்கச்* சேவை எனப்படுகிறது. இவை நகர்பேசி சேவையுடன் வழங்கப்படின் *நான்முறை இயக்கம்* எனப்படுகிறது.
# விக்கிப்பீடியா:பங்களிப்பாளர் அறிமுகம்/தமிழ்க்குரிசில்

**தமிழ்க்குரிசில்**, தஞ்சாவூரைச் சேர்ந்தவர். சென்னையில் பொறியாளராகப் பணியாற்றுகிறார். நிரலாக்கம், மொழியியல் போன்ற துறைகளில் ஆர்வம் கொண்டவர். தமிழ் விக்கிப்பீடியாவில் 2012-ஆம் ஆண்டு முதல் கணிப்பொறியியல், மக்கள், புவியியல், மொழியியல் தொடர்பான கட்டுரைகளை எழுதுகிறார். கூகுள் குரல்வழித் தேடல், டெக்னோபார்க், திருவனந்தபுரம், ஸ்வரம் (நிரலாக்க மொழி), மராத்தியர், ஏ. வி. மெய்யப்பச் செட்டியார், கன்னட இலக்கிய மன்றம், இலங்கையின் இடப்பெயர்கள், கடலியல், இந்திய தேசிய நூலகம் ஆகியன இவர் எழுதிய கட்டுரைகளில் சில. உரை திருத்தம், புதுப்பயனர் வரவேற்பு, துப்புரவு, அடைக்காப்பக மொழிபெயர்ப்பு ஆகியவற்றிலும் பங்களித்து வருகிறார்.
# திருத்தந்தை இன்னசெண்ட்

கத்தோலிக்க திருச்சபையை இதுவரை 13 திருத்தந்தையர்கள் இன்னசெண்ட் (*Innocent*) என்ற பெயரில் ஆட்சி செய்துள்ளனர்:  
1. முதலாம் இன்னசெண்ட், புனித (401–417)
1. இரண்டாம் இன்னசெண்ட் (1130–1143)
1. மூன்றாம் இன்னசெண்ட் (1198–1216)
1. *மூன்றாம் இன்னசெண்ட் (எதிர்-திருத்தந்தை)* (1179-1180)
1. நான்காம் இன்னசெண்ட் (1243–1254)
1. ஐந்தாம் இன்னசெண்ட் (1276)
1. ஆறாம் இன்னசெண்ட் (1352–1362)
1. ஏழாம் இன்னசெண்ட் (1404–1406)
1. எட்டாம் இன்னசெண்ட் (1484–1492)
1. ஒன்பதாம் இன்னசெண்ட் (1591)
1. பத்தாம் இன்னசெண்ட் (1644–1655)
1. பதினொன்றாம் இன்னசெண்ட் (1676–1689)
1. பன்னிரண்டாம் இன்னசெண்ட் (1691–1700)
1. பதின்மூன்றாம் இன்னசெண்ட் (1721–1724)
# ரிங்லெட்

**ரிங்லெட்** (***Ringlet***, சீனம்: ***冷力***), மலேசியா, பகாங் மாநிலத்தில் உள்ள ஒரு சிறிய மலைப்பகுதி நகரம். 1200 மீட்டர் உயரத்தில் இருக்கிறது. இதற்கு அருகாமையில் தானா ராத்தா, பிரிஞ்சாங் நகரங்கள் உள்ளன.  
இந்த நகரங்கள் அனைத்தும் மலேசியாவில் புகழ்பெற்ற கேமரன் மலையில் உள்ளன. ரிங்லெட் நகரத்தில் இருந்து தாப்பா நகரம் 45 கி.மீ. தொலைவிலும், ஈப்போ மாநகரம் 60 கி.மீ. தொலைவிலும் உள்ளன. கேமரன் மலை நாடாளுமன்றத் தொகுதிக்கு எஸ்.கே. தேவமணி என்பவர் மக்களவை உறுப்பினராக இருக்கின்றார்.  
கேமரன் மலையில் கணிசமான அளவுக்கு இந்தியர்கள் வாழ்கின்றனர். இவர்களில் பலர் விவசாயத் துறையில் ஈடுபட்டு, பண வசதியுடன் இருக்கின்றனர். ஒரு சிலர் விவசாயத்துறை முதலாளிகளாக மாறி, மற்ற இனங்களுக்கு முன்மாதிரியான செல்வந்தர்களாகவும் வாழ்கின்றனர்.  
தாப்பாவில் இருந்து கேமரன் மலைக்குச் செல்லும் பிரதான சாலையில் 45வது கி.மீட்டரில் ரிங்லெட் நகரம் அமைந்து உள்ளது. அங்கிருந்து 10 கி.மீ. தள்ளி தானா ராத்தா நகரம் இருக்கிறது. இங்கு பெரும்பாலும் சீனர்களே அதிகம். அவர்கள் விவசாயிகளாகவும், பகுதி நேர வியாபாரிகளாகவும் இருக்கின்றனர்.
# ரிங்லெட்

## வரலாறு

1885 ஆம் ஆண்டு வில்லியம் கேமரன் எனும் பிரித்தானிய நில ஆய்வாளரின் நினைவாக “கேமரன் ஹைலடண்ஸ்” என்று கேமரன் மலைப் பகுதிக்கு பெயர் உருவாக்கப்பட்டது. பிரித்தானியர்களின் ஆட்சிக் காலத்தில், அவர்களின் ஓய்வுத் தளமாக இந்த கேமரன் மலை விளங்கியது. 1925-ஆண்டுக்குப் பிறகே கேமரன் மலை, விவசாயத்தில் பிரசித்தி பெறத் தொடங்கியது.  
ரிங்லெட் எனும் பெயர் வருவதற்கு இரு காரணங்களைச் சொல்கிறார்கள். தாப்பாவில் இருந்து கேமரன் மலைக்குச் செல்லும் பாதை வளைந்து வளைந்து செல்லும். பல ஊசிமுனை வளைவுகளும் உள்ளன.
# ரிங்லெட்

## வரலாறு

### ரிங்லெட் வண்ணத்துப் பூச்சி

ஆங்கிலத்தில் ‘ரிங்’ என்றல் வளையம். கேமரன் மலைக்குச் செல்லும் பாதையும் வளையம் வளையமாக இருந்ததால், கேமரன் மலையின் முதல் நகரத்திற்கு ரிங்லெட் என்று பெயர் வைக்கப்பட்டதாகச் சொல்கிறார்கள்.  
அடுத்து, ’ரிங்லெட்’ எனும் ஒரு வகையான வண்ணத்துப் பூச்சி இந்தப் பகுதிகளில் அதிமாக இருந்ததால், அந்த இடத்திற்கு ’ரிங்லெட்’ என்று பெயர் வந்து இருக்கலாம் என்றும் சொல்லப்படுகிறது. ஆனால், இரண்டு காரணங்களுக்கும் அதற்கு சரியான சான்றுகள் இல்லை.
# ரிங்லெட்

## வரலாறு

### தேயிலைத் தோட்டம்

கேமரன் மலையில் பல தேயிலைத் தோட்டங்கள் உள்ளன. அவற்றுள் மிகப் பெரியது போ தேயிலைத் தோட்டம் ஆகும். இந்தத் தோட்டத்திற்கு இரு துணைத் தோட்டங்களும் உள்ளன. அவற்றுள் ‘பேர்லி’ தோட்டம் மிக அருகாமையில் உள்ளது. 20 கி.மீ. தள்ளி சுங்கை பாலாஸ் தோட்டம் உள்ளது.  
ரிங்லெட் நகரில் இருந்து நான்கு கிலோ மீட்டர்களுக்கு அபால் ஹாபு எனும் ஒரு சிறு நகரம் இருக்கிறது. இங்கு இருந்து 8 கிலோ மீட்டர்களில் போ பிரதான தேயிலைத் தோட்டம் இருக்கிறது. இந்தத் தோட்டம் சுற்றுப் பயணிகளைக் கவரும் இடமாக இருந்து வருகிறது.  
போ தேயிலைத் தோட்டம், மலேசியாவில் அதிகமான தேயிலையை உற்பத்தி செய்கிறது. 1929இல் ஜே.ஏ.ரஸ்சல் எனும் பிரித்தானியர் இந்தத் தோட்டத்தை தோற்றுவித்தார். அப்போதைய மலாயாவில் ரப்பர் தலையாய உற்பத்திப் பொருளாக இருந்தது. அடுத்த இடத்தில் ஈயம் இருந்தது. 1930களில் தேயிலையும் மலாயாவின் உற்பத்திப் பொருளாக உருவகம் பெற்றது.
# ரிங்லெட்

## வரலாறு

### மலேசியாவில் போ தேயிலை

கனிமப் பொருட்கள் கலந்த நல்ல மண், மிகுதியான மழை, கேமரன் மலையின் குளிர்ச்சியான தட்ப வெப்ப நிலை ஆகிய மூன்று காரணங்களே, தேயிலை உற்பத்திக்கு பிரகாசமான வாய்ப்புகளை ஏற்படுத்தித் தந்தன.  
ஒரே ஒரு நீராவி இயந்திரம், விரல்விட்டு எண்ணக்கூடிய சில தொழிலாளர்கள் மட்டுமே அப்போது ஜே.ஏ.ரஸ்சலுக்குத் துணையாக இருந்தவர்கள். அத்துடன், தேயிலை மூட்டைகளை ஏற்றி இறக்க சில கோவேறு கழுதைகளையும் பயன்படுத்திக் கொண்டனர். அப்படி உருவாக்கப்பட்ட இந்த போ தேயிலைத் தோட்டம்தான், இப்போது உலக அளவில் பிரசித்தி பெற்று விளங்குகிறது. மலேசியாவில் போ தேயிலையைப் பயன்படுத்தாதவர்கள் இருப்பார்களா என்பது ஒரு சந்தேகமே.
# குலவை

**குலவை** என்பது தமிழர்கள் எழுப்பும் மங்கல ஒலி ஆகும். இது பெரும்பாலும் பெண்களால் எழுப்பப்படும். கைகளை வாயருகே வைத்த நிலையில் உதடுளைக் குவித்து வைத்து நாக்கினைக் கிடைமட்டமாக இரு புறமும் அசைப்பதன் மூலம் "உலுலுலுலுலுலு..." என்ற இழுவல் ஓசை குலவை ஒலி உண்டாக்கப்படும். நாற்று நடவு, அறுவடை போன்ற உழவு வேலைகளின் போதும் பூப்புனித நீராட்டு போன்ற இல்ல நன்னிகழ்வுகளின் போதும் இறை வழிபாட்டின் போதும் குலவை போடுதல் நடைபெறும்.
# குலவை

## குலவை போடும் முறை

உதடுளைக் குவித்து வைத்து நாக்கினைக் கிடைமட்டமாக இரு புறமும் அசைக்கும் போது வாயின் மேற்பக்கமாக உள்ளங்கையை வளைத்துப்பிடித்திருப்பர். இதற்கான காரணங்கள் கீழ்க்கண்டவை ஆகும்.  
1) குலவை ஒலி இயற்கையாக வெளிவருவதைவிட வளைத்துப்பிடித்திருக்கும் கையில் மோதி எதிரொலித்து மேலும் அதிகமாக உரத்தொலிக்கும். (Eco)  
2) கையை வளைத்துப்பிடிப்பதன் மூலம் தான் குலவையிட ஆயத்தமாக (Symbol) இருப்பதாக பிறருக்கு உணர்த்துதல்.  
3) கையைவைத்து வாயை மறைப்பதன் மூலம் குலவையிடும்போது முகத்தில் ஏற்படும் அங்க அசைவுகளின் விகாரத்தை பிறர் பார்க்காமலிருக்கச் செய்தல்.
# குலவை

## சங்க இலக்கியத்தில் குரவை

- <poem>"...........குறவர் மாக்கள்
::வாங்கு அமைப் பழுனியதேறல் மகிழ்ந்து
வேங்கை முன்றில் குரவை அயரும்" </poem> (புறம் - 129)  
- <poem>"வியலறை வரிக்கும் முன்றில், குறவர்
::மனைமுதிர் மகளிரொடு குரவை தூங்கும்"</poem> (அகம் - 232)  
- <poem>"வாங்கு அமைப் பழுனிய நறவு உண்டு,
::வேங்கை முன்றில் குரவையும் கண்டே"</poem> (நற்றிணை - 276)  
- <poem>"கொடுந்தொழில் வல்வில் கொலைஇய கானவர்
::நீடுஅமை விளைந்த தேக்கள் தேறல்
குன்றகச் சிறுகுடிக் கிளையுடன் மகிழ்ந்து
::தொண்டகச் சிறுபறைக் குரவை அயர ..."</poem> (திருமுறுகாற்றுப்படை - 197)  
- <poem>"நறவு நாள்செய்த குறவர் தம் பெண்டிரொடு
::மான் தோல் சிறு பறை கறங்க கல்லென
வான் தோய் மீமிசை அயரும் குரவை"</poem> (மலைபடுகடாம் - 322)  
- <poem>"முழங்குக் குரவையிரவிற் கண்டேகுக" </poem> (திருக்கோவையார்)  
- <poem>
"பரதவர் மகளிர் குரவையொ டொலிப்ப
::பரதவர் மகளிர் குரவையொடு ஒலிப்ப
ஒருசார், விழவுநின்ற வியலாங்கண்" </poem> (மதுரைக்காஞ்சி - 97,98)
# குலவை

## வெளியிணைப்பு

குலவை ஒலி - காணொளி
# லோவமகாபாய

**லோவமகாபாய** என்பது பண்டைக்கால இலங்கையின் தலைநகரமான அனுராதபுரத்தில் இருந்த ஒரு கட்டிடம் ஆகும். இது ருவன்வெலிசாய தாதுகோபுரத்துக்கும், சிறீ மகாபோதி எனப்படும் புனித அரசமரத்துக்கும் இடையில் அமைந்துள்ளது. இதன் கூரை வெண்கலத்தால் அமைக்கப்பட்டிருந்ததால் இதை பித்தளை மாளிகை, "லோகப்பிரசாதய" போன்ற பெயர்களாலும் அழைப்பதுண்டு. அக்காலத்தில் இக்கட்டிடத்தில் ஒரு உணவு மண்டபமும், ஒரு நோன்பு மண்டபமும் இருந்தன. இங்கே, பௌத்த மத குருமார், போயா நாட்களில் கூடி மத சுலோகங்களை ஓதும் "சீமமாலக்க" என்னும் மண்டபமும் இருந்தது.  
இக்கட்டிடத்தின் ஒரு பக்கம் 400 அடி (120 மீட்டர்) நீளமானது. இதில் ஒவ்வொன்றிலும் 40 தூண்கள் கொண்ட 40 தூண் வரிசைகள் இருந்தன. இதன்படி இக்கட்டிடம் மொத்தம் 1600 தூண்களைக் கொண்டிருந்தது. இதன் வடிவமைப்பு சுவர்க்கத்தில் இருந்து கொண்டுவரப்பட்டது என்றும், இதைக் கட்ட ஆறு ஆண்டுகள் சென்றன என்றும் பௌத்தர்கள் நம்புகின்றனர். சத்தாதிஸ்ஸ மன்னனின் காலத்தில் இந்தக் கட்டிடம் முற்றாக அழிந்தது. இதன் நடுப்பகுதியில் உள்ள சிறிய கட்டிடம் பிற்காலத்தது. நோன்புக் காலத்தில் மக்கள் கூடுவதற்கான மண்டபமான இது இப்போதும் அதற்காகவே பயன்பட்டு வருகிறது.
# விக்கிப்பீடியா:ஆலமரத்தடி (அறிவிப்புகள்)

<noinclude>  
---
__NEWSECTIONLINK__
__TOC__  
</noinclude>
# விக்கிப்பீடியா:ஆலமரத்தடி (அறிவிப்புகள்)

## கூகுள்25 திட்டம்

தமிழ் விக்கிப்பீடியர்களுக்கு வணக்கம். தமிழ் விக்கிப்பீடியா - கூகுள் நிறுவனம் இணைவாக்கத்தில் உருவாகியுள்ள இத்திட்டம் 01-ஆகத்து-2025 முதல் 31-சூலை-2026 வரை செயல்பாட்டில் இருக்கும். **திட்டப் பக்கம்** தொடர்ந்து இற்றைப்படுத்தப்படும்.
- திட்டம் தொடர்பான செயல்பாடுகளை இப்பக்கத்தில் காணலாம்: 2025, 2026 ஆம் ஆண்டுகளுக்கான செயல்பாடுகள்
- திட்டத்தின் போக்கு குறித்த தகவல்களை இப்பக்கத்தில் காணலாம்: கூகுள்25 திட்டத்தின் தற்போதைய நிலை  
இந்த ஓராண்டுத் திட்டத்தை இயக்கும் ஒருங்கிணைப்பாளர்களாக செயல்படுவதற்கு 8 பயனர்கள் தம்மை தன்னார்வலர்களாக அறிவித்துள்ளனர். மற்ற பயனர்கள் தன்னையும் ஒரு ஒருங்கிணைப்பாளராக அறிவித்து, இணைந்து செயல்படலாம். உங்களின் விருப்பத்தை கையொப்பத்துடன் பதிவு செய்யவேண்டிய இடம்: ஒருங்கிணைப்புக் குழு.  
தமிழ் விக்கிப்பீடியாவில் **கூகுள்25 திட்டம்** வெற்றிபெறுவதற்கு அனைவரின் பங்களிப்பும் உதவும்! - மா. செல்வசிவகுருநாதன் (பேச்சு) 22:21, 31 சூலை 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## தமிழ் விக்கிப்பீடியா பயிற்சிப் பட்டறை 2025

தமிழ் விக்கிப்பீடியா 22 ஆண்டுகள் நிறைவுக் கொண்டாட்டத்தின் ஒரு பகுதியாக, செப்டம்பர் 27 & 28 நாட்களில் பயிற்சிப் பட்டறை ஒன்றினை நடத்தத் திட்டமிடப்பட்டுள்ளது. இந்த நிகழ்வை ஓ.கே.ஐ அமைப்புடனான கூட்டு உழைப்பில் நடத்துவதற்கு முயற்சி எடுக்கப்பட்டுள்ளது. திட்டப் பக்கம்: **தமிழ் விக்கிப்பீடியா பயிற்சிப் பட்டறை 2025**.  
பயனர்கள் தமது கருத்துக்கள் / பரிந்துரைகளை திட்டத்தின் உரையாடல் பக்கத்தில் இடலாம். அவற்றின் அடிப்படையில் தொடர்ந்து உரையாடி, திட்டப்பணி வரைவை இறுதி செய்ய ஏதுவாக இருக்கும்.  
பயனர்கள் தமது ஆதரவு அல்லது எதிர்ப்பினை இங்கு (ஆலமரத்தடி - அறிவிப்புகள்) பதிவு செய்யுமாறு கேட்டுக்கொள்கிறேன்; நன்றி! - மா. செல்வசிவகுருநாதன் (பேச்சு) 14:22, 3 ஆகத்து 2025 (UTC)  
:--மகாலிங்கம் இரெத்தினவேலு 15:08, 3 ஆகத்து 2025 (UTC)
: -- <font face="Casteller" size="4">ஸ்ரீதர். ஞா</font> 💬உரையாடுக 16:14, 3 ஆகத்து 2025 (UTC)
: -- பொதுஉதவி (பேச்சு) 18:19, 3 ஆகத்து 2025 (UTC)
:--பாலசுப்ரமணியன்--Balu1967 (பேச்சு) 10:06, 6 ஆகத்து 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## ஆகத்து மாதத்திற்குரிய இணையவழிச் சந்திப்பு

ஆகத்து மாதத்திற்குரிய **இணையவழிக் கலந்துரையாடல்** ஆகத்து 10 (ஞாயிறு) அன்று நடைபெறும்.
- **நேரம்:** இந்திய நேரம் காலை 11 மணி முதல் நண்பகல் 12.30 மணி வரை
- **சந்திப்பிற்கான இணைப்பு:** https://meet.google.com/jff-qjuw-kwe  
உரையாட விரும்பும் தலைப்புகளை பயனர்கள் இதற்கான பக்கத்தில் இடுமாறு கேட்டுக்கொள்கிறேன். இக்கூட்டத்தை முன்னின்று நடத்த விருப்பமுள்ள பயனர்கள் தமது பெயரை பதிவு செய்யுமாறு கேட்டுக்கொள்கிறேன். - மா. செல்வசிவகுருநாதன் (பேச்சு) 11:50, 5 ஆகத்து 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## Call for Expression of Interest – Advanced Train the Trainer 2025 (ATTT)

*Sorry for writing in English. Please feel free to translate it into your language.*  
The Open Knowledge Initiatives (OKI) team at IIIT-Hyderabad is organising Advanced Train the Trainer (ATTT) 2025, tentatively in the second week of October 2025 at IIIT-Hyderabad.  
The program is for experienced Wikimedians who have attended TTT earlier and wish to deepen their leadership, thematic expertise, and practical skills. It will run in parallel tracks:  
- ** Evaluation, Impact, and Data Storytelling** – Measure, analyse, and communicate the impact of Wikimedia initiatives.
- **Project Design Challenge** – Develop a 3-month project with mentoring and planning tools.  
Info about the event:
- Deadline: 20 August 2025
- Apply here: Expression of Interest form  
If you cannot apply directly on Meta, email your proposal (following the Meta template) with a valid reason to nitesh@research.iiit.ac.in.  
— Open Knowledge Initiatives Team, IIIT-Hyderabad  
MediaWiki message delivery (பேச்சு) 18:00, 14 ஆகத்து 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## Expression of Interest Extended: Advanced Train the Trainer 2025

Dear all,  
We are pleased to inform you that the deadline to submit your Expression of Interest has been extended until **26 August**. The Advanced Train the Trainer (ATTT) 2025 will be held on **10, 11, and 12 October 2025 at IIIT-Hyderabad**.
ATTT is designed for experienced Wikimedians who have or have not previously participated in Train the Trainer, but wish to develop further their leadership, thematic expertise, and practical application skills. The training will run in two thematic tracks:
- **Evaluation, Impact, and Data Storytelling** – Learn to measure, analyse, and narrate the impact of Wikimedia initiatives through hands-on labs and peer feedback.
- **Project Design: From Learning to Action** – Work on a 3-month project with mentoring and planning tools, turning learning into impactful, context-driven initiatives.
- Apply here: Expression of Interest form
- Deadline to apply (extended): 26 August 2025
- Event Dates: 10-12 October 2025
We will share further updates with you soon.  
*Note: If you are unsure about which track to choose, please still submit your application by answering the questions thoroughly. Our team will review it and assign you to the most suitable track. If you are not comfortable applying directly on Meta, you may send your proposal (using the Meta template and with a valid reason) to nitesh@research.iiit.ac.in. If selected, the OKI team will publish it on Meta on your behalf.*  
We look forward to receiving your applications and working together to shape impactful Wikimedia leadership!  
Regards,  
Open Knowledge Initiatives Team  
IIIT-Hyderabad
MediaWiki message delivery (பேச்சு) 14:42, 20 ஆகத்து 2025 (UTC)  
:இந்தத் திட்டத்தில் இதுவரை தமிழ்ப் பயனர்கள் யாரும் விண்ணப்பிக்கவில்லை என அறிகிறேன். விக்கித்திட்டத்தைப் பிறருக்குப் பகிர நினைக்கும், பரப்புரை செய்ய நினைக்கும் அனைவருக்கும் உதவிகரமான பயிற்சி. ஏற்கனவே டிடிடி பயிற்சியில் கலந்து கொண்டிருக்க வேண்டிய அவசியமில்லை. பயிற்சியளிக்கும் ஆர்வமும் சற்று அனுபவமிருந்தாலே விண்ணப்பிக்கலாம். நீங்கள் கலந்து கொள்ள இயலாவிட்டாலும் உங்களுக்குத் தெரிந்த பயனர் யாரேனுமிருந்தாலோ விண்ணப்பிக்க வைக்கலாம். -நீச்சல்காரன் (பேச்சு) 19:00, 21 ஆகத்து 2025 (UTC)
::தகவலுக்கு நன்றி, நீச்சல் -- <font face="Casteller" size="4">ஸ்ரீதர். ஞா</font> 💬உரையாடுக 06:20, 22 ஆகத்து 2025 (UTC)
:: - மா. செல்வசிவகுருநாதன் (பேச்சு) 17:35, 23 ஆகத்து 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## Final Call: Apply for Advanced Train the Trainer 2025 by Today

Dear all,  
This is a kind reminder that today is the **last day** to submit your **Expression of Interest for Advanced Train the Trainer 2025**. If you are interested, we warmly encourage you to complete your application at the earliest using the link below: Here  
*Please note that we will not be able to accommodate requests for reopening the form after the deadline. Once submissions close, our team will begin the review process.*  
We look forward to your participation and thank you for your continued interest in strengthening leadership within our communities.  
Regards, IIITH-OKI
MediaWiki message delivery (பேச்சு) 08:35, 26 ஆகத்து 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## செப்டம்பர் மாதத்திற்குரிய இணையவழிச் சந்திப்பு

செப்டம்பர் மாதத்திற்குரிய **இணையவழிக் கலந்துரையாடல்** செப்டம்பர் 7 (ஞாயிறு) அன்று நடைபெறும்.
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/fzb-dekh-mxg  
உரையாட விரும்பும் தலைப்புகளை பயனர்கள் இதற்கான பக்கத்தில் இடுமாறு கேட்டுக்கொள்கிறேன். இக்கூட்டத்தை முன்னின்று நடத்த விருப்பமுள்ள பயனர்கள் தமது பெயரை பதிவு செய்யுமாறு கேட்டுக்கொள்கிறேன். - மா. செல்வசிவகுருநாதன் (பேச்சு) 04:29, 4 செப்டெம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## கூகுளில் அதிகம் தேடப்படுபவை

கூகுளில் தமிழ்நாட்டளவில் எதை அதிகமாக தேடுகின்றனர் என்பதைத் தெரிந்து கொள்ள இவ்விணைப்பைப் பயன்படுத்தலாம்.-- சா. அருணாசலம் (உரையாடல்) 07:34, 7 செப்டெம்பர் 2025 (UTC)  
:நன்றி <font>**த<font color = "red">♥</font>உழவன்**</font><sup><big><font> **(உரை)** </font></big></sup> 01:54, 22 செப்டெம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## விக்கி மாரத்தான் 2025

தமிழ் விக்கிப்பீடியா ஆரம்பிக்கப்பட்டு 22 ஆண்டுகள் நிறைவடைவதைச் சிறப்பிக்கும் வகையில், 28-செப்டம்பர்-2025 (ஞாயிற்றுக்கிழமை) அன்று **விக்கி மாரத்தான்** இணையவழி நிகழ்வு திட்டமிடப்பட்டுள்ளது. இந்த நிகழ்வில் கலந்துகொண்டு பங்களிக்க விரும்பும் பயனர்கள், தமது பெயரை திட்டப் பக்கத்தில் பதிவு செய்துகொள்ளுமாறு கேட்டுக்கொள்கிறேன். உங்களின் முனைப்பு மற்றவர்களின் ஆர்வத்தைத் தூண்டும் வினையூக்கியாக அமையும். நிகழ்விற்கு முன்பும், நிகழ்வின்போதும் முறைப்படுத்தும் பணிகளைச் செய்வதற்கு தன்னார்வலர்களின் உதவி தேவைப்படுகிறது. விருப்பமுடையோர், தமது பெயரை திட்டப் பக்கத்தில் ஒருங்கிணைப்புக் குழு உறுப்பினராக பதிவு செய்துகொள்ளுங்கள்; நன்றி! - மா. செல்வசிவகுருநாதன் (பேச்சு) 23:16, 12 செப்டெம்பர் 2025 (UTC)  
:இந்நிகழ்வு நாளில் பயணத்தில் இருந்தமையால், விக்ரம் 3201 என்ற கட்டுரையை, நிகழ்வு நாளிலேயே அலைப்பேசி வழியே உருவாக்கினேன். ஆனால், திட்டப்பக்கத்தில் உறுப்பினர் ஆக பதிவு செய்ய மறந்துவிட்டேன். இத்திட்டம் முடிவடைந்த நிலையில், இதன் ஒருங்கிணைப்பாளர் இக்கட்டுரையினை அக்கருவியினுள் உள் நுழைக்க இயலுமா? எனக்கு அக்கருவியின் பயன்பாடு குறித்து தெரியாது என்பதால் இதனைக் கேட்கிறேன். <font>**த<font color = "red">♥</font>உழவன்**</font><sup><big><font> **(உரை)** </font></big></sup> 15:24, 30 செப்டெம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## கூகுள்25

வணக்கம், கூகுள்25 திட்டம் செயல்படத் தொடங்கியுள்ளது. அனைத்துப் பயனர்களும் இத்திட்டத்தில் பங்களித்து கட்டற்ற கலைக்களஞ்சியத்தை மேம்படுத்த அழைக்கிறோம். இத்திட்டத்தில் தமிழ் விக்கிப்பீடியாவில் இல்லாத கட்டுரைகளை உருவாக்குதல், ஏற்கனவே இருக்கும் கட்டுரைகளை மேம்படுத்துதல் ஆகிய பணிகளில் ஈடுபடலாம். மேலதிகத் தகவல்களை இங்கு காணலாம். --<font face="Casteller" size="4">ஸ்ரீதர். ஞா</font> 💬உரையாடுக 06:32, 18 செப்டெம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## இரு பயிலரங்குகள்

கொரானா காலத்திற்குப் பிறகு முதல் முறையாக ஒரே நேரத்தில் நமது இரு பயிலரங்குகள் திண்டுக்கல் மற்றும் திருக்கழுகுன்றத்தில் நாளை நடைபெறுகின்றன. நாளை பல புதிய கணக்குகள் வழித் தொகுப்புகள் செய்யக்கூடும். இயன்றவரை மணல்தொட்டியிலேயே பயிற்சி அளிக்கிறோம். புதிய பயனர்கள் பலர் பங்களிக்கத் தொடங்கும் போது ஏற்படும் சிறு சிறு பிழைகளை ஆக்கப்பூர்வமாக நாம் வழிகாட்டி அவர்களுக்கு உதவுவோம். எழுத்தாளர்களுக்கான பயிலரங்கு திண்டுக்கல் பிஎஸ்என்ஏவிலும் மாணவர்களுக்கான பயிலரங்கு திருக்கழுகுன்றம் அன்னை தெரசா கல்லூரியிலும் நடைபெறுகின்றன. -நீச்சல்காரன் (பேச்சு) 17:55, 26 செப்டெம்பர் 2025 (UTC)  
:அவ்வாறே செய்வோம். இரு நிகழ்வுகளையும் ஒருங்கிணைத்துப் பங்களிக்கும் அனைவருக்கும் நன்றியும் பாராட்டுகளும். நிகழ்வுகள் சிறக்க வாழ்த்துகள்! - இரவி (பேச்சு) 07:34, 27 செப்டெம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## அக்டோபர் மாதத்திற்குரிய இணையவழிச் சந்திப்பு

அக்டோபர் மாதத்திற்குரிய **இணையவழிக் கலந்துரையாடல்** அக்டோபர் 5 (ஞாயிறு) அன்று நடைபெறும்.
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/rug-fdrh-zkc  
உரையாட விரும்பும் தலைப்புகளை பயனர்கள் இதற்கான பக்கத்தில் இடுமாறு கேட்டுக்கொள்கிறேன். இக்கூட்டத்தை முன்னின்று நடத்த விருப்பமுள்ள பயனர்கள் தமது பெயரை பதிவு செய்யுமாறு கேட்டுக்கொள்கிறேன். - மா. செல்வசிவகுருநாதன் (பேச்சு) 08:42, 1 அக்டோபர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## <span lang="en" dir="ltr">Have your say: vote for the 2025 Board of Trustees</span>

<div lang="en" dir="ltr">
<section begin="announcement-content" />
Hello all,  
The voting period for the 2025 Board of Trustees election is now open. Candidates are running for two (2) seats on the Board.  
To check your voter eligibility, please visit the voter eligibility page.  
Learn more about them by reading their application statements and watch their candidacy videos.  
When you are ready, go to the SecurePoll voting page to vote.  
**The vote is open from October 8 at 00:00 UTC to October 22 at 23:59 UTC.**  
Best regards,  
Abhishek Suryawanshi
Chair, Elections Committee<section end="announcement-content" />
</div>  
MediaWiki message delivery (பேச்சு) 04:48, 9 அக்டோபர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## கூகுள் 25 திட்டம் & செயல்திறம் மிக்க பயனர்களின் எண்ணிக்கை

அன்பின் விக்கிப்பீடியர்கள் அனைவருக்கும் வணக்கம். 23 ஆண்டுகளைக் கடந்து பயணித்து வரும் தமிழ் விக்கிப்பீடியாவில் வெவ்வேறு காலகட்டங்களில் பங்களித்து தற்போது தங்களின் பணி மற்றும் வீட்டுச்சூழல் காரணமாக தீவிரமாகப் பங்களிக்க இயலாத பயனர்கள் அனைவருக்கும் வணக்கம். மாதாந்திரமாக கிடைக்கும் புள்ளிவிவரங்களில் செயல்திறம் மிக்க பயனர்கள் எண்ணிக்கை இன்னும் நிலையாக 100 என்ற எண்ணிக்கையை எட்டவில்லை. நாம் முழுநீளக் கட்டுரைகளை உருவாக்க இயலாவிடினும் கட்டுரையை மேம்படுத்தும் சிற்சிறு தொகுப்புகளை அவ்வப்போது கிடைக்கும் ஓய்வு நேரத்தில் செய்துவந்தால் மாதந்தோறும் கிடைக்கும் இந்தப் புள்ளி விவரத்தில் செயற்திறம் மிக்க பயனர்களின் எண்ணிக்கை (Active Editors Count) 100 என்ற எண்ணிக்கையை விஞ்சி நிற்க இயலும். மாதந்தோறும் ஒவ்வொரு விக்கிப்பீடியரும் குறைந்தபட்ச பங்களிப்பை வழங்க முயற்சி செய்வோம். வாருங்கள். தமிழ் விக்கிப்பீடிய சமூகமாக இந்தச் சிறிய முன்னெடுப்பில் கைகோர்த்து பயணிப்போம். --மகாலிங்கம் இரெத்தினவேலு 06:57, 11 அக்டோபர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## <span lang="en" dir="ltr">Help us decide the name of the new Abstract Wikipedia project</span>

<div lang="en" dir="ltr">
<section begin="function1"/>
. Please help pick a name for the new Abstract Wikipedia wiki project. This project will be a wiki that will enable users to combine functions from Wikifunctions and data from Wikidata in order to generate natural language sentences in any supported languages. These sentences can then be used by any Wikipedia (or elsewhere).  
There will be two rounds of voting, each followed by legal review of candidates, with votes beginning on 20 October and 17 November 2025. Our goal is to have a final project name selected on mid-December 2025. If you would like to participate, then **please learn more and vote now** at meta-wiki.  
<section end="function1"/>
</div>  
-- User:Sannita (WMF) (talk) 11:43, 20 அக்டோபர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## விக்கயிணைப்பு மொழி மாற்றக் கருவி

விக்கிப்பீடியர்களுக்கு வணக்கம். மொழிபெயர்ப்பு செய்பவர்களுக்கு ஒரு கருவியை உருவாக்கியுள்ளேன்.  
https://balajijagadesh.github.io/translator/  
இக்கருவியில் தாங்கள் விக்கியிணைப்புகளை [[]] ஆங்கிலத்தில் இருந்து தமிழுக்கு எளிதாக மாற்றலாம். இது முக்கியமான அம்சங்கள்  
- வார்ப்பருக்களை மாற்றாது. ஆனால் வார்ப்புருவில் உள்ளிருக்கும் விக்கியிணைப்புகளை மாற்றும். எடுத்துக்காட்டுக்கு citeweb வார்ப்புருக்குள் இருக்கும் விக்கியிணைப்புகளை மாற்றும்
- தமிழிக்கு மாற்றிய பின் அடைப்புக்குறிகள் இருந்தால் தானாகவே pipeline இட்டுவிடும். அதாவது என்பதை தமிழுக்கு மாற்றும் பொழுது தமிழில் தானாவே இப்படி வந்து விடும். இதனை அப்படியே பக்கத்தில் பதிப்பிட்டால் pipelineக்கு பிறகு தானாகவே விக்கி பக்கத்தில் வந்து விடும்
- ஒரு முறை வந்த பிறகு மற்ற இடத்தில் Bala என்று வந்தால் தானாவே *பாலா* என்று மாறி விடும்.  
எடுத்துக்காட்டுக்கு
<pre>
</pre>  
இதனை இட்டால் இது போல் விடை வரும்.
<pre>  
</pre>
ஒவ்வொரு முறையும் விக்கியிணைப்பு இல்லாத Dhanush என்பதை தமிழில் மாற்றத்தேவையில்லை. தானாகவே மாறிவிடும்.
இதனை பயன்படுத்தி வேறு என்னென்ன வசதி வேண்டும் என்று கூறுங்கள்.  
நன்றி <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 06:24, 25 அக்டோபர் 2025 (UTC)  
:நல்ல பயனுள்ள முயற்சி. சில பெயர்கள்/சொற்கள் தமிழிற்கு மொழிபெயர்க்கப்படாமைக்குக் காரணம் என்ன? கோப்புப் பெயர்களைத் தமிழிற்கு மாற்றாதிருக்க முடியுமா? இந்த வார்ப்புருவை இட்டபோது, பல சொற்கள் மொழிபெயர்க்கப்படவில்லை.
:
:-- சிவகோசரன் (பேச்சு) 15:51, 29 நவம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## <span lang="en" dir="ltr">Seeking volunteers to join several of the movement’s committees</span>

<div lang="en" dir="ltr">
<section begin="announcement-content" />
Each year, typically from October through December, several of the movement’s committees seek new volunteers.  
Read more about the committees on their Meta-wiki pages:
- Affiliations Committee (AffCom)
- Ombuds commission (OC)
- Case Review Committee (CRC)  
Applications for the committees open on October 30, 2025. Applications for the Affiliations Committee, Ombuds commission and the Case Review Committee close on December 11, 2025. Learn how to apply by visiting the appointment page on Meta-wiki. Post to the talk page or email cstwikimedia.org with any questions you may have.  
For the Committee Support team,
<section end="announcement-content" />
</div>  
- MKaur (WMF) 14:13, 30 அக்டோபர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## நவம்பர் மாதத்திற்குரிய இணையவழிச் சந்திப்பு

நவம்பர் மாதத்திற்குரிய **இணையவழிக் கலந்துரையாடல்** நவம்பர் 2 (ஞாயிறு) அன்று நடைபெறும்.
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/wpb-tfhz-opc  
உரையாட விரும்பும் தலைப்புகளை பயனர்கள் இதற்கான பக்கத்தில் இடுமாறு கேட்டுக்கொள்கிறேன். இக்கூட்டத்தை முன்னின்று நடத்த விருப்பமுள்ள பயனர்கள் தமது பெயரை பதிவு செய்யுமாறு கேட்டுக்கொள்கிறேன். - மா. செல்வசிவகுருநாதன் (பேச்சு) 14:47, 30 அக்டோபர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## விக்கிமீடிய நிதிநல்கைக்கான இந்திய காலக்கோடுகள்

விக்கிமீடிய நிதிநல்கைக்கான இந்திய காலக்கோடுகள் என்பதில் காணலாம். இதுவரை இந்நல்கைப் பெற்று, இந்தியாவில் நடப்பவைகளைக் குறித்து இங்கு அறியலாம் <font>**த<font color = "red">♥</font>உழவன்**</font><sup><big><font> **(உரை)** </font></big></sup> 00:44, 3 நவம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## தானியங்கி வாயிலான மேம்பாட்டுப் பணிகள்

தானியங்கி வாயிலான துப்புரவு / மேம்பாட்டுப் பணிகளை ஆவணப்படுத்தும் நோக்கில், விக்கிப்பீடியா:தானியங்கி வாயிலான மேம்பாட்டுப் பணிகள் எனும் திட்டப் பக்கம் உருவாக்கப்பட்டுள்ளது. **தானியங்கி வாயிலான மேம்பாட்டுப் பணிகள்/2025** எனும் துணைப் பக்கத்தில் இவ்வாண்டிற்கான பணிகள் ஆவணப்படுத்தப்படும். தானியங்கியை இயக்குபவர்கள் தமது பணிகளை இங்கு பதிவு செய்தால், செயல்பாடுகள் குறித்து மற்ற பயனர்கள் புரிந்துகொள்ள ஏதுவாகும். துப்புரவு / மேம்பாட்டுப் பணிகள் தொடர்பான பரிந்துரைகள் / கோரிக்கைகளை பயனர்கள் முன்வைக்க உதவிகரமாக இருக்கும். - மா. செல்வசிவகுருநாதன் (பேச்சு) 15:47, 5 நவம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## <span lang="en" dir="ltr">Reminder: Help us decide the name of the new Abstract Wikipedia project</span>

<div lang="en" dir="ltr">
<section begin="function2"/>
. Reminder: Please help to choose name for the new Abstract Wikipedia wiki project. The finalist vote starts today. The finalists for the name are: <span lang="en" dir="ltr">Abstract Wikipedia, Multilingual Wikipedia, Wikiabstracts, Wikigenerator, Proto-Wiki</span>. If you would like to participate, then **please learn more and vote now** at meta-wiki.  
<section end="function2"/>
</div>  
-- User:Sannita (WMF) (talk) 14:22, 20 நவம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## தமிழ்நாட்டின் தனித்துவத் தாவரத்திற்கு, ஆங்கில விக்கியில் கட்டுரையில்லை.

இத்தகையத் தாவரத்தினை உருவாக்க உங்கள் எண்ணங்களைத் தருக பேச்சு:தமிழ்நாட்டின்_அகணியத்_தாவரவளம்#கலந்துரையாடல்_2 <font>**த<font color = "red">♥</font>உழவன்**</font><sup><big><font> **(உரை)** </font></big></sup> 06:55, 28 நவம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## டிசம்பர் மாதத்திற்குரிய இணையவழிச் சந்திப்பு

டிசம்பர் மாதத்திற்குரிய **இணையவழிக் கலந்துரையாடல்** டிசம்பர் 7 (ஞாயிறு) அன்று நடைபெறும்.
- **நேரம்:** இந்திய நேரம் காலை 11 மணி முதல் நண்பகல் 12 மணி வரை
- **சந்திப்பிற்கான இணைப்பு:** https://meet.google.com/dqp-ywuw-mgf  
உரையாட விரும்பும் தலைப்புகளை பயனர்கள் இதற்கான பக்கத்தில் இடுமாறு கேட்டுக்கொள்கிறேன். இக்கூட்டத்தை முன்னின்று நடத்த விருப்பமுள்ள பயனர்கள் தமது பெயரை பதிவு செய்யுமாறு கேட்டுக்கொள்கிறேன். - மா. செல்வசிவகுருநாதன் (பேச்சு) 04:20, 30 நவம்பர் 2025 (UTC)
# விக்கிப்பீடியா:ஆலமரத்தடி (அறிவிப்புகள்)

## தமிழ் விக்கிப்பீடியாவின் வளர்ச்சிக்கான முயற்சிகளும், மேம்பாட்டுப் பணிகளும்

தமிழ் விக்கிப்பீடியாவின் வளர்ச்சிக்காக தன்னார்வலர்கள் முன்னெடுக்கும் முயற்சிகளை ஆவணப்படுத்தும் நோக்கில், **விக்கிப்பீடியா:மேம்பாடு/2026** எனும் திட்டப் பக்கம் ஆரம்பிக்கப்பட்டுள்ளது. ஆர்வமும் விருப்பமும் கொண்டவர்கள் இந்தப் பக்கத்தில் பட்டியலிடப்பட்டுள்ள பணிகளில் தம்மை இணைத்துக்கொண்டு தமிழ் விக்கிப்பீடியாவின் வளர்ச்சிக்கு உதவுமாறு கேட்டுக்கொள்கிறேன். கூடுதலாக மற்ற திட்டங்களை முன்னெடுக்க விரும்புபவர்கள், அத்திட்டங்களை இந்தப் பக்கத்தில் சேர்க்கலாம். - மா. செல்வசிவகுருநாதன் (பேச்சு) 19:52, 30 திசம்பர் 2025 (UTC)
# விக்கிப்பீடியா:விக்கித் திட்டம் 100

விக்கித் திட்டம் 100 என்பது  
:தமிழ் விக்கிப்பீடியாவில் **ஒவ்வொரு மாதமும் 100க்கும் மேற்பட்ட தொகுப்புகளை மேற்கொள்ளும் 100 முனைப்பான பங்களிப்பாளர்களைப்** பெறுவதற்கான திட்டம்.  
:கால இலக்கு: பிப்ரவரி 2013 முதல் **100 வாரங்கள்**.
# விக்கிப்பீடியா:விக்கித் திட்டம் 100

## ஏன்?

வரப்புயர நீர் உயரும் - நீர் உயர நெல் உயரும் என்பது போல, ஒரு விக்கிப்பீடியாவின் வளர்ச்சி அதன் முனைப்பான பங்களிப்பாளர் எண்ணிக்கையிலேயே தங்கியுள்ளது. ஒவ்வொரு மாதமும் ஒரு சில தொகுப்புகளை மட்டும் செய்வோரின் ஒட்டு மொத்தப் பங்களிப்பு ஒரு நீண்ட வாலாகத் திகழும் அதே வேளை, தொடர்ந்து இயங்கி, பல திட்டங்களை வகுத்துச் செயற்படக்கூடிய முனைப்பான பங்களிப்பாளர்களே அவ்விக்கிப்பீடியாவின் வளர்ச்சியையும் தொடர்ச்சியையும் உறுதி செய்ய இயலும். தமிழ் விக்கிப்பீடியாவைப் பொறுத்த வரை, ஒவ்வொரு நாளும் புதிதாகத் தொடங்கப்படும் கட்டுரைகளின் எண்ணிக்கை என்பது தோராயமாக முனைப்பான பங்களிப்பாளர்களின் எண்ணிக்கை அளவை ஒத்திருப்பதும் ஒரு விந்தையான போக்கு. எனவே, கட்டுரை எண்ணிக்கை, பரப்பு, தரம் ஆகியவற்றைக் கவனித்துச் செயற்படுவது ஒரு புறம் என்றால், இன்னும் முனைப்பான பல முனைப்பான பங்களிப்பாளர்களைப் பெறுவது இந்த நோக்கங்களைத் தானாகவே எட்டச் செய்யும்.
# விக்கிப்பீடியா:விக்கித் திட்டம் 100

## இயலுமா?

இது வரை ஆகக் கூடுதலாக ஒரே மாதத்தில் 24 முனைப்பான பங்களிப்பாளர்களைப் பெற்றுள்ளோம். 1000 கட்டுரைகளைத் தாண்டிய விக்கிப்பீடியாக்களின் முனைப்பான பங்களிப்பாளர் எண்ணிக்கையைக் கருதும் போது, தமிழ் விக்கிப்பீடியா 37ஆவது இடத்தில் உள்ளது.  
மார்ச்சு 2010ல் 7 ஆக இருந்த எண்ணிக்கை, மார்ச்சு 2011ல் 20ஆக உயர்ந்தது. இது கிட்டத்தட்ட 200%க்கும் மிஞ்சிய வளர்ச்சி. நாம் அடுத்தடுத்து இரண்டு ஆண்டுகளுக்கு 100% வளர்ச்சியையை எட்டினாலே 100 முனைப்பான பங்களிப்பாளர்கள் என்ற குறிக்கோளை எட்டலாம். (2013 இலக்கு: 24*2 = 48; 2014 இலக்கு: 48*2=96)  
உலக விக்கிப்பீடியாக்களை எடுத்துக் கொண்டால், 14 விக்கிப்பீடியாக்கள் மட்டுமே ஒவ்வொரு மாதமும் 100 முனைப்பான பங்களிப்பாளர்கள் என்ற இலக்கைத் தாண்டியுள்ளன. நாம் மக்கள் தொகை அடிப்படையில் மொழிகள் பட்டியலில் முதல் 20 இடத்தில் இருக்கிறோம் என்பது இங்கு குறிப்பிடத்தக்கது.!
# விக்கிப்பீடியா:விக்கித் திட்டம் 100

## எப்படி??

இதற்கு இரண்டு அணுகுமுறைகளை மேற்கொள்ளலாம். சிறப்பாக ஏதும் செய்யாமலேயே தற்போது உள்ள நடவடிக்கைகளையே தொடர்வது. பக்கப் பார்வைகள் கூடக் கூட பங்களிப்பாளர்களும் எப்படியாவது தாமாகவே கூடுவர் என்று எதிர்நோக்குவது. ஆனால், இது அவ்வளவு நம்பிக்கை அளிப்பதாக இல்லை. ஏனெனில், ஒவ்வொரு மாதமும் 60 இலட்சம் பக்கப் பார்வைகள் கிடைத்தாலும் ஆகக் கூடுதலாக 25 பேர் தான் முனைப்பான பங்களிப்பாளர்களாக உள்ளனர். இன்னும் 75 பேரைப் பெற இன்னும் எத்தனை இலட்சம் பார்வைகள் தேவை? :) இதே வேறு நோக்கில், ஒவ்வொரு கோடித் தமிழர்களின் சார்பாக 3.6 பேர் மட்டுமே முனைப்பான பங்களிப்பாளர்களாக உள்ளோம். இன்னும் 75 பேரைப் பெற இன்னும் எத்தனைக் கோடித் தமிழர்கள் தேவை?  
ஆகவே, பெறுகிற ஒவ்வொரு இலட்சம் பக்கப் பார்வைக்கும் இன்னும் கூடுதலான பங்களிப்பாளர்களைப் பெறுவது எப்படி என்று சிந்திப்பதே திறன் வாய்ந்த வழி  
குறிப்பு: மலையாள விக்கிப்பீடியர்கள் நம்மை விட இரு மடங்கு பங்களிப்பாளர்களை ஈர்க்க வல்லவர்களாக இருக்கிறார்கள்.  
பங்கேற்பைக் கூட்டுவதற்கான சில வழிகள்:  
- பங்களிப்பு மைல்கற்களைப் பற்றிய நினைவூட்டல்கள், பதக்கங்கள்
- கட்டுரைப் போட்டி, ஊடகப் போட்டி போன்ற முயற்சிகள்
- தொடர் ஊடக அறிமுகங்கள்
- சமூக வலைத்தளங்கள் உள்ளிடவற்றில் திட்டமிட்ட பரப்புரை அணுகுமுறை.
- தள அறிவிப்புகளில் பங்களிப்பாளர் அறிமுகங்கள் போன்ற முயற்சிகள்
- பங்களிப்புகளைத் தூண்டுவதற்கான சிறப்பான வருகைப் பக்க வடிவமைப்பு
- புதுப்பயனர்களுக்கான இன்னும் சிறப்பான வழிகாட்டல், தொடர் ஒத்தாசை, உதவிப் பக்கங்கள்.
- இது வரை பங்களித்தவர்களுக்கான நன்றி அறிவிப்புகள்
- விக்கி மின்மினிகள்
- புதிய பதக்கங்களை உருவாக்குதல்  
(விரியும்..)
# விக்கிப்பீடியா:விக்கித் திட்டம் 100

## பங்கேற்கும் பயனர்கள்

--இரவி (பேச்சு) 21:35, 30 சனவரி 2013 (UTC)  
*துறப்பு: இது ஒட்டு மொத்த தமிழ் விக்கிப்பீடியர்களுக்குமான வியூகத் திட்டமிடல் அன்று. ஆனால், அப்படி இருந்தால் நன்றாக இருக்குமே என்றும் சொல்லலாம் ;) ஆர்வமுள்ள பயனர்கள் திட்டத்தில் இணைந்து உத்திகளை வகுக்க, கருத்துகளை வழங்க, பணியாற்ற வரவேற்கிறோம்.*  
--மதனாகரன் (பேச்சு) 02:27, 4 பெப்ரவரி 2013 (UTC)  
--இராஜ்குமார் (பேச்சு) 08:09, 18 ஏப்ரல் 2013 (UTC)  
--கிரேச் குமார் 9:57, 24 மே 2013 (IST)  
--மயூரநாதன் (பேச்சு) 08:58, 3 ஆகத்து 2013 (UTC)  
--** <font color="6600FF"><span>நி ♣ ஆதவன் ♦</span></font> ** (என்னோடு உரையாட படத்தை சொடுக்கவும்) 09:19, 3 ஆகத்து 2013 (UTC)
# விக்கிப்பீடியா:விக்கித் திட்டம் 100

## இவற்றையும் காணவும்

- விக்கிப்பீடியா:100விக்கிநாட்கள்
- விக்கிப்பீடியா:விக்கி365
# லங்காராம

**லங்காராம** என்பது இலங்கையின் பண்டைய தலைநகரமான அனுராதபுரத்துக்கு அண்மையில் கல்கெபக்கட என்னும் இடத்தில் அமைந்துள்ள ஒரு தாதுகோபுரம் ஆகும். இது வட்டகாமினி அபய (வலகம்பா) என்னும் அரசனால் கிமு முதலாம் நூற்றாண்டில் கட்டுவிக்கப்பட்டது. இத்தாதுகோபுரத்தின் பழைய வடிவம் பற்றி எதுவும் தெரியவில்லை. தற்போதுள்ள தாதுகோபுரம் பிற்காலத்தில் பெருமளவு திருத்தத்துக்கு உள்ளான வடிவம். இதனைச் சுற்றி பழங்காலத்துத் தூண்களின் அழிபாடுகள் காணப்படுகின்றன. இவை அமைந்துள்ள விதத்தில் இருந்து, அக்காலத்தில் இத் தாதுகோபுரத்தை மூடி "வட்டதாகே" என அழைக்கப்படும் ஒரு வட்ட வடிவிலான கட்டிடம் இருந்திருக்கக் கூடும் எனத் தெரிகிறது. தாது கோபுரத்தைச் சூழவுள்ள மேடை நிலத்திலிருந்து 10 அடி (3 மீட்டர்) உயரத்தில் உள்ளது. தாதுகோபுரம் 45 அடி (14 மீட்டர்) விட்டம் கொண்டது. சூழவுள்ள மேடையின் விட்டம் 1332 அடி (406 மீட்டர்) ஆக உள்ளது.  
இதன் பழைய பெயர் *சிலசோப கந்தக்க சைத்திய* என்பது. கிமு இரண்டாம் நூற்றாண்டின் இறுதிப் பகுதியில் அனுராதபுரத்தைத் தமிழ் மன்னர்கள் ஆண்டு வந்தனர். அக்காலத்தில் வட்டகாமினி அபய *சிலசோப கந்தக்க* என்னும் இடத்தில் ஒளித்து இருந்தானாம். கிமு 103 ஆம் ஆண்டில் அவன் தமிழ் மன்னர்களிடம் இருந்து அனுராதபுரத்தைக் கைப்பற்றிய பின்னர் தான் மறைந்திருந்த இடத்தின் பெயரால் இத் தாதுகோபுரத்தைக் கட்டுவித்ததாகச் சொல்லப்படுகிறது.
# லங்காராம

## யானைக் குளம்

இந்தத் தாதுகோபுரத்துக்கு அருகில் "எத் பொக்குண" எனச் சிங்கள மொழியில் அழைக்கப்படும் யானைக் குளம் உள்ளது. இது பழங்காலத்தில் மனிதரால் கட்டப்பட்டது. இதன் நீளம் 159 மீட்டரும் அகலம் 52.7 மீட்டரும் ஆகும். 9.5 மீட்டர் ஆழம் கொண்ட இக்குளம் 75,000 கனமீட்டர் நீரைக் கொள்ளக்கூடியது. இதற்கான நீர், பெரியகுளம் எனப்படும் குளத்தில் இருந்து நிலக்கீழ் கால்வாய்கள் மூலம் கொண்டுவரப்படுகின்றது. பல நூறு ஆண்டுகள் பழமை வாய்ந்த இக் கால்வாய்கள் இன்னும் பயன்படும் நிலையில் உள்ளன.
# இணையத் தொலைக்காட்சி

**இணையத் தொலைக்காட்சி ** (*Internet television*, *Internet TV*, அல்லது *Online TV*) எனப்படுவது இணையம் வழியாக தொலைக்காட்சி நிகழ்ச்சிகளை எண்ணிம முறையில் வழங்குதலாகும். இது பல்வேறு நிறுவனங்களும் தனிநபர்களும் உருவாக்கிடும் குறுநிகழ்ச்சிகள் அல்லது ஒளிதங்களைக் குறிக்கும் வலைத்தள தொலைக்காட்சியினின்றும் மாறானது; அதேபோல தொலைக்காட்சி ஒளிபரப்பாளர்களுக்கு ஓர் தொழினுட்ப சீர்தரமாக உருவாகி வரும் இணைய நெறிமுறைத் தொலைக்காட்சியினின்றும் மாறானது. பல வழைமையான ஒளிபரப்பாளர்கள் ஒளித ஓடை தொழினுட்பத்தை பயன்படுத்தி பொதுவான இணையம் வழியாக தொலைக்காட்சி நிகழ்ச்சிகளையும் பிற ஒளித உள்ளடக்கங்களையும் காட்டுவதை இணையத் தொலைக்காட்சி எனப் பொதுவாகக் குறிப்பிடுகிறோம். இது பயன்படுத்தப்படும் தொழினுட்பத்தை விவரிப்பதில்லை. அயர்லாந்தில் *ஆர்டிஈ பிளேயர்*, ஐக்கிய இராச்சியத்தில் *பிபிசி ஐபிளேயர்*, *4oD*, *ஐடிவி பிளேயர்*, *யுடிவி பிளேயர்*, *டிமாண்டு ஃபைவ்* ஆகியனவும் ஐக்கிய அமெரிக்காவில் *ஹூலூ*, நெதர்லாந்தில் *நெதர்லாந்து 24*, ஆத்திரேலியாவில் *ஏபிசி ஐவியூ* மற்றும் *ஆத்திரேலியா லைவ் டிவி* போன்ற நிறுவனங்கள் இச்சேவையை வழங்கி வருகின்றன.
# வட்டதாகே

**வட்டதாகே** (*Vatadage*, ) எனப்படுவது இலங்கையின் பொலன்னறுவை நகரத்தில் காணப்படும் ஒரு வகை பௌத்த சமய வழிபாட்டுக்குரிய கட்டிடம் ஆகும். இதற்கு, *தாகே*, *தூபகர*, *சைத்தியகர* போன்ற பெயர்களும் உண்டு. இக்கட்டிட வகையில் இந்தியச் செல்வாக்கு ஓரளவுக்குக் காணப்படுகிறது எனினும், இவ்வகையை பண்டைய இலங்கைக் கட்டிடக்கலைக்கு உரிய தனித்துவமான அமைப்பு எனக் கூறலாம். புத்தரின் புனித சின்னங்களைத் தம்மகத்தே கொண்ட சிறிய தாதுகோபுரங்களைப் பாதுகாப்பதற்காக இவ் வட்டதாகேக்கள் அவற்றை மூடிக் கட்டப்பட்டன. வட்ட வடிவம் கொண்ட இக் கட்டிடங்கள் செங்கல், கல் ஆகியவற்றைக் கொண்டு கட்டப்பட்ட இவை கல் சிற்பங்களைக் கொண்டு அழகுபடுத்தப்பட்டிருந்தன. இக்கட்டிடத்துக்கு, ஒன்றுக்குள் ஒன்றாக வட்ட வடிவ வரிசைகளில் அமைந்த தூண்களால் தாங்கப்பட்ட மரத்தால் ஆன கூரை இருந்திருக்கலாம் எனக் கருதப்படுகின்றது.  
இலங்கையில் இப்போது பத்து வட்டதாகேக்கள் மட்டுமே எஞ்சியுள்ளன. பெரும்பாலான இக் கட்டிடங்களைக் கட்டியவர்கள் யார் என்பதோ, எப்போது கட்டப்பட்டது என்பதோ தெரியவில்லை. தூபாராம தாதுகோபுரத்தைச் சுற்றி அமைந்த வட்டதாகேயே மிகவும் பழைய இவ்வகைக் கட்டிடம் எனக் கருதப்படுகின்றது. எனினும், இவ்வகைக்கு மிகச் சிறந்த எடுத்துக்காட்டு பொலநறுவையில் உள்ள வட்டதாகே ஆகும். மெதிரிகிரிய, திரியாய் ஆகிய இடங்களில் அமைந்துள்ள வட்டதாகேக்களும் ஓரளவு நல்ல நிலையில் உள்ளன.
# வட்டதாகே

## இதனையும் காண்க

- விகாரை
- தூபி
- தாது கோபுரம்
- அடுக்குத் தூபி
# விக்கிப்பீடியா:விக்கித் திட்டம் 100/முன்னேற்றம்

| வாரம் | மேற்கொண்ட பணிகள் | கட்டுரை வெளியில் >100 தொகுப்புகள் செய்த பயனர்கள் | குறிப்பு |
| --- | --- | --- | --- |
| 1 | (இற்றைப்படுத்தப்படும்..) | (இற்றைப்படுத்தப்படும்..) | (இற்றைப்படுத்தப்படும்..) |
# சுதா சந்திரன்

**சுதா சந்திரன்** (பிறப்பு: செப்டம்பர் 27, 1965) ஓர் இந்திய பரதநாட்டியக் கலைஞர் மற்றும் நடிகை ஆவார்.  
இந்திய மொழி திரைப்படங்களிலும், சின்னத் திரை தொடர்களிலும் இவர் நடித்துள்ளார்.  
மும்பையிலுள்ள மித்பாய் கல்லூரியில் பி.ஏ. பட்டப்படிப்பையும், அதன் பிறகு எம்.ஏ. பொருளியல் படிப்பையும் முடித்து பட்டம் பெற்றார்.  
1981-ம் ஆண்டு புனித யாத்திரை மேற்கொண்டபோது இவர் பயணம் செய்த வாகனம் திருச்சிராப்பள்ளி அருகே விபத்துக்குள்ளானது. காயமடைந்த சுதா சந்திரனின் வலது காலின் ஒரு பகுதி அறுவை சிகிச்சையின் மூலம் நீக்கம் செய்யப்பட வேண்டியிருந்தது. இருப்பினும் அவர் நடனக் கலையை கைவிடவில்லை. விபத்தைத் தொடர்ந்து காலினை இழந்த பின், ஜெய்பூர் செயற்கைக் காலை பொருத்திய பிறகு இவர் தொடர்ந்து நடன நிகழ்ச்சிகளில் பங்கேற்று வருகிறார். ஐரோப்பா, கனடா, மத்திய கிழக்கு ஆசிய நாடுகளில் நடன நிகழ்ச்சிகளை நடத்தியுள்ளார். உலகின் பல்வேறு நகரங்களுக்கு சென்று வந்திருந்தாலும் தன்னை கவர்ந்த அமைதியான நகரம் சென்னை என்றார் சுதா சந்திரன். .
# சுதா சந்திரன்

## திரைப்படத் துறையில் சுதா சந்திரன்

1984-ம் ஆண்டு வெளி வந்த மயூரி என்ற தெலுங்குத் திரைப்படத்தில் கதாநாயகியாக நடித்துள்ளார். 1986-ம் ஆண்டு இந்த திரைப்படம் நாச்செ மயூரி என்ற பெயரில் இந்தி மொழியில் ரீ மேக் செய்யப்பட்டது. மயூரி திரைப்படத்திற்காக 1986-ம் ஆண்டு தேசிய திரைப்பட விருதுகளில் சிறப்பு ஜூரி விருதை பெற்றுள்ளார்.  
தமிழில் 1986 ஆம் ஆண்டு வெளியான சர்வம் சக்திமயம் என்ற திரைப்படத்தில் கதாநாயகியாக நடித்தார். விஷால் நடித்த சத்யம் மற்றும் ஆதிபகவன் உட்பட பல்வேறு படங்களில் நடித்துள்ளார். இது தவிர பல்வேறு சின்னத் திரை தொடர்களிலும் நடித்துள்ளார். இவர் இந்தியில் புகழ்பெற்ற நாகின் என்ற தொடரில் யாமினி என்ற கதாபாத்திரத்தில் நடித்துள்ளார்.
# இ. எஸ். எஸ். இராமன்

**இ. எஸ். எஸ். இராமன்** (ஏகிரி சஞ்சீவி சுப்பிரமணிய இராமன், சூலை 1 1954) மருத்துவரும், தமிழ்நாட்டைச் சேர்ந்த அரசியல்வாதியும், திருவள்ளூர் மாவட்டத்தில் உள்ள பள்ளிப்பட்டு சட்டமன்றத் தொகுதியின் முன்னாள் உறுப்பினரும், எழுத்தாளரும் ஆவார்.
# இ. எஸ். எஸ். இராமன்

## குடும்பம்

இந்தியாவின், தமிழ்நாடு மாநிலத்தில் அமைந்துள்ள திருவள்ளூர் மாவட்டம் பொதட்டூர்பேட்டை சுப்பிரமணிய முதலியார், சாரதா அம்மாள் தம்பதிக்கு 1954ஆம் சூலை 01 நாள் ஓர் செங்குந்தர் கைக்கோள முதலியார்(எச்சான் கோத்திரம்) குடும்பத்தில் பிறந்தார். இவருக்கு உமா என்கிற மனைவியும் மற்றும் ஷோபா என்ற மகளும், பாலசுப்பிரமணியம், செந்தில் சுப்பிரமணியம், அருண் சுப்பிரமணியம் என்ற மகன்களும் உள்ளனர்.